Kamu bisa jelasin ke aku soal Alamat Langkapuri dalam bahasa melayu?

Alamat Langkapuri () adalah akhbar dwi-mingguan bahasa Melayu yang diterbitkan di Colombo, Sailan (kini Sri Lanka), ia dicanangkan sebagai akhbar bahasa Melayu pertama wujud di dunia terbit pada Jun 1869. Ia dicetak bertulisan Jawi dengan menggunakan proses litografi.

Baba Ounus Saldin adalah penerbit, editor, dan jurulitografi yang mencetak Alamat Langkapuri. Saldin menubuhkan sebuah percetakan bernama Alamat Langkapuri Press, yang kemudian mencapai kemasyhuran dalam masyarakat Muslim di pulau itu (kerana menerbitkan kesusasteraan Muslim Melayu dan Arabu-Tamil).

Penerbitan ini memuat berita tempatan dan dunia, serta syair, pantun, dan bentuk-bentuk lain puisi tradisional. Walaupun terutamanya ditujukan kepada diaspora Melayu di Sri Lanka, Alamat Langkapuri juga mempunyai pembaca di kepulauan Melayu. Melalui akhbar ini, Saldin berusaha untuk mengalakan budaya dan bahasa Melayu. Beliau menerbitkan pebagai iklan untuk import sastera Melayu di Alamat Langkapuri, dan juga iklan untuk belajar bahasa Melayu dan kamus Melayu-Inggeris. Beberapa notis dan iklan di akhbar itu juga ditulis dalam bahasa Arabu-Tamil.

Penerbitan Alamat Langkapuri ini bukanlah suatu upaya yang menguntungkan untuk kewangan peribadi Saldin.  Akhbar ini ditutup pada akhir tahun 1870, disebabkan oleh bilangan pelanggan yang tidak mencukupi. Akhbar dilancarkan semula pada tahun 1877, tapi ditutup secara pasti pada tahun berikutnya. Saldin kemudian memulakan penerbitan baru, Wajah Selong, pada tahun 1895. Alamat Langkapuri dan Wajah Selong ialah hanya dua akhbar sahaja yang khas serupa itu dalam sejarah negara ini.